《海珠寺谒李忠简公祠》
明代·杨瑞云

沧江万顷一珠浮，灯火长缘学士留。绝代文章推大雅，千年砥柱在中流。

风清瑶岛僧钟出，岸夹桃花水榭幽。潮去潮来人事改，还同清献表南洲。

作者简介：杨瑞云，字肖韩。南海人。明神宗万历二年（一五七四）进士，官户部主事。清温汝能《粤东诗海》卷三七、清道光《广东通志》卷二八一有传。